# Datum i vreme održavanja

Takmičenje se održava 3.jula 2021. godine sa početkom u 15:55 h.

1. **Mesto održavanja**

Takmičenje se održava u Sremskoj Mitrovici, ustanova „Atletski stadion“, Dr Milana Kostića bb. Stadion poseduje 8 staza. Staze su izrađene od sintetičke podloge - tartan. Zaletišta su takođe izrađena od tartana.

# Organizator

Organizator takmičenja je Srpski atletski savez

# Tehnički organizator

# Tehnički organizator takmičenja je AK „Sirmium“ iz Sremske Mitrovice

# Preuzimanje službenih materijala

Službene materijale takmičenja može preuzeti jedino SLUŽBENO LICE KLUBA NA TAKMIČENJU koje je naznačeno u prijavi. Materijali se pruzimaju u službenoj prostoriji stadiona, u kancelariji.

Pre preuzimanja materijala službeno lice kluba mora da pokaže legitimaciju ***“službeno lice kluba”*** i dostavi na uvid ***takmičarske legitimacije takmičara sa overenim lekarskim predledom.***

# Pravo nastupa

Pravo nastupa na takmičenju imaju: **stariji pioniri/ke (U16) 2006-2007. godište i mlađi pioniri/ke (U14) 2008-2009. godište**.

Svi takmičari/ke moraju da budu **registrovani i preregistrovani** za atletske klubove članove SAS, a da ispunjavaju sledeće uslove:

# Da poseduju ispravnu takmičarsku legitimaciju

* + **Da je takmičarska legitimacija overena potpisom lekara, faksimilom i pečatom sportskog dispanzera (sportske ambulante) ili druge specijalizovane ustanove**
	+ **Da su uredno od strane kluba prijavljeni zatakmičenje**
1. **Startnina**

Startnina za takmičare se **NE NAPLAĆUJE**.

**Startnina za takmičare prijavljene u skladu sa članom 7.5.4 Propozicija iznosi 1.500,00 RSD.**

# Podizanje letvice kod skoka uvis

Skok uvis Ž: 115, 120, 125, 130, 135, 140, 144, 148, 151, 154 + 3 cm,

Skok uvis M:120, 125, 130, 135, 140, 144, 148, 152, 155 + 3 cm,

Eventualnu korekciju početne visine odobriće tehnički delegat pre početka discipline.

# Merenje sprava

Merenje ličnih sprava će se vršiti u prijemnom centru (kod magacinskog prostora, desno od glavnog ulaza na stadion) najkasnije 30 min pre početka discipline. Neispravne sprave se neće bacati i biće zadržane u prijemnom centru do završetka discipline.

Nakon predaje, sprave na borilište unosi i iznosi službeno lice. Takmičari NE SMEJU sami da unose i iznose sprave na ili sa borilišta.

# Zagrevanje

Zagrevanje takmičari mogu da vrše na terenu pored stadiona i drugim okolnim površinama.

Zagrevanje na borilištu NIJE dozvoljeno.

# Prijemni centar

U prijemnom centru će se vršiti kontrola klupske opreme, obuće i sportskih torbi atletičara.

Takmičari su dužni da pokažu:

* + TAKMIČARSKI BROJ
	+ KLUPSKU MAJICU u kojoj će takmičiti (**NIJE DOZVOLJEN NASTUP U DRESU DRŽAVNE REPREZENTACIJE**)
	+ TAKMIČARSKE TORBE

# TAKMIČARI SU DUŽNI DA SE JAVE U PRIJEMNI CENTAR PRE POČETKA DISCIPLINE I TO:

* + U disciplinama trčanja:**20 min**
	+ U disciplinama prepona: **30 min**
	+ U tehničkim disciplinama: **40 min**

# Takmičare iz Prijemnog centra izvodiće:

* + **Službeno lice u disciplinama trčanja**
	+ **Zapisničar/sudija u tehničkim disciplinama**

**Takmičari su OBAVEZNI da prođu prijemni centar pre discipline, takmičarima koji to ne učine neće biti dozvoljen nastup na takmičenju.**

1. **Takmičarski brojevi**

Takmičari u disciplinama trčanja do i zaključno sa 400 m **BROJEVE NOSE NA LEĐIMA.**

Takmičari u disciplinama trčanja dužim od 400 m i na disciplinama bacanja **BROJEVE NOSE NA GRUDIMA.**

Takmičari u svim disciplinama skokova **BROJEVE NOSE SOPSTVENIM IZBOROM NA GRUDIMA ILI NA LEĐIMA.**

# Izlazak sa terena

Po završetku discipline takmičari su dužni da napuste teren kroz prolaz na koji ih usmere nadzornici terena ili druga zvanična lica.

# Broj pokušaja

U disciplinama skok udalj, bacanje kugle i bacanje koplja, svi takmičari imaju pravo na **4/četiri/** pokušaja.

U visinskim skokovima na Ekipnom prvenstvu u slučaju istog rezultata (iste preskočene visine) se ne održava borba za mesto, već takmičari/ke dele mesto i broj bodova (npr. za prvo i drugo mesto N + N-1, gde je N broj bodova.

 2

# Bodovanje

Bodovanje rezultata vrši se na osnovu ostvarenog plasmana po sistemu: 1. mesto – N bodova (N – broj ekipa koje učestvuju na prvenstvu), 2. mesto – N-1, 3. mesto – N-2 i td. Pobednik je ekipa koja ostvari najveći zbir bodova. U slučaju istog broja bodova, bolja je ekipa koja ima više prvih, drugih, trećih, itd. mesta.

Klub može da nastupi bez predstavnika u jednoj disciplini. Nenastupanje predstavnika kluba na bilo kojoj narednoj disciplini isključuje ekipu iz daljeg takmičenja. Do tada ostvareni bodovi se brišu i klub ostaje bez plasmana na Ekipnom prvenstvu Srbije.

# Žrebanje staza / redosleda nastupa

# Žrebanje staza, odnosno redosleda nastupa realizovala je Takmičarska Komisija SAS po principu slučajnih brojeva, a za svaku narednu discipline taj broj se uvećava za 1, sve do poslednjeg kada počinje iz početka..

# Izmena sastava ekipe

Izmenu u sastavu ekipe (samo prijavljeni/ne takmičari/ke) moguće je izvršiti najkasnije 60 min pre početka takmičenja, a izmene iz razloga povrede na licu mesta moguće je izvršiti najkasnije na 30 min (za tehničke discipline), odnosno 20 min (za discipline trčanja),pre početka discipline, uz potvrdu/odobrenje zvaničnog lekara na takmičenju.

Izmene atletičara se podnose u Sekretarijat ili direktno Tehničkom delegatu takmičenja.

# Prijava štafete

# Predstavnici klubova moraju da dostave u sekretarijat takmičenja konačnu prijavu štafete

# najkasnije 45 min pre početka discipline.

# Ceremonija otvoranja takmičenja

Takmičenje će otvoriti predstavnik Organizatora. Prilikom ceremonije otvaranja intoniraće se himna Republike Srbije i na jarbol će se podići zastava Republike Srbije.

# Proglašenje pobednika

Proglašenje pobednika obaviće se prema utvrđenoj satnici takmičenja. Obavezno je prisustvo predstavnika ekipe na ceremoniji proglašenja. Tri prvoplasirane ekipe u muškoj i ženskoj konkurenciji dobijaju pehare a ostale ekipe diplome SAS-a.

# Neodazivanje protokolu proglašenja pobednika podrazumeva novčanu kaznu od 2.400,00 dinara (član 13.5.1 Propozicija).

1. **Protesti i žalbe**

Protesti i žalbe se rešavaju u skladu sa Pravilima za atletska takmičenja SAS. Depozit na uloženu žalbu Vrhovnoj sudijskoj komisiji je **6.000,00 dinara ili 50€.**

Ako se žalba uvaži depozit se vraća podnosiocu zahteva.

# Merenje rezultata

Merenje rezultata u disciplinama trčanja vrši se sistemom za potpuno automatsko merenje vremena FINISH LYNX. U tehničkim disciplinama rezultati se mere čeličnim pantljikama.

# Objavljivanje rezultata

Službeni rezultati biće postavljeni na oglasnoj tabli koja se nalazi na ulazu u stadion. Rezultati će takođe biti objavljeni na sajtu Srpskog atletskog saveza[www.sas.org.rs](http://www.sas.org.rs).

Rezultate takmičenja možete pratiti na sledećem linku: https://serbia.opentrack.run/sr-latn/.

# Zdravstvena zaštita

Svi takmičari nastupaju na takmičenju na sopstvenu odgovornost i odgovornost klubova koji su ih prijavili.

Na takmičenju će za vreme takmičenja biti dežurni lekar.

**NAPOMENA:**

Mole se svi učesnici u takmičenju da se pridržavaju propisanih mera zaštite i prevencije od COVID - 19.

Svi učesnici u takmičenju treba da drže bezbednu distancu i da smanje kontakt sa drugim učesnicima na minimum.

Molimo predstavnike klubova, takmičare i trenere da pri preuzimanju službenih materijala i pri ulasku u službene prostorije na stadionu nose maske.

Na stadionu će takmičarima u prijemnom centru i na svakoj disciplini biti obezbeđena sredstva za dezinfekciju ruku.

Pri ulazku i izlasku iz prijemnog centra, pri ulasku na borilište, tokom takmičenja, pri izlasku sa borilišta i tokom ceremonije proglašenja pobednika svi takmičari treba da se pridržavaju instrukcija koje im daju sudije i druga službena lica.

ORGANIZATOR TAKMIČENJA NEĆE OBEZBEDITI MAGNEZIJUM NITI DRUGA SREDSTVA ZA POVEĆANJE TRENJA. TAKMIČARI MOGU DONETI SVOJA SREDSTVA I PREPORUČUJE SE DA IH NE DELE SA DRUGIM TAKMIČARIMA.

Molimo vas da ukoliko imate simptome slične gripu NE DOLAZITE na takmičenje!!!

Zaštitimo sebe i ljude u našoj okolini!!!

# ŽELIMO VAM PUNO USPEHA NA TAKMIČENJU!!!